b'\n_START_ARTICLE_\nKuu (yleisnimi)\n_START_PARAGRAPH_\nYleisnimen\xc3\xa4 kuu on planeetan, k\xc3\xa4\xc3\xa4pi\xc3\xb6planeetan tai pienkappaleen luonnollinen kiertolainen. Ulomman aurinkokunnan raskailla planeetoilla on useita kuita, ja uusia l\xc3\xb6ydet\xc3\xa4\xc3\xa4n koko ajan lis\xc3\xa4\xc3\xa4. N\xc3\xa4iden planeettojen renkaat ovat my\xc3\xb6s joukko hyvin pieni\xc3\xa4 kiertolaisia, mutta renkaankappaleita ei yleens\xc3\xa4 pidet\xc3\xa4 varsinaisina kuina. My\xc3\xb6s kentauri-tyyppisell\xc3\xa4 pikkuplaneetalla Chariklo on kaasuplaneettojen tavoin renkaat.\n_START_SECTION_\nKuulla kuu\n_START_PARAGRAPH_\nTeoreettisesti kuilla voi olla kuu. Kuun ja sen kuun v\xc3\xa4linen matka t\xc3\xa4ytyy olla pienempi kuin , _NEWLINE__NEWLINE_miss\xc3\xa4 R on kuun ja planeetan v\xc3\xa4linen matka, m kuun massa ja M planeetan massa. Mik\xc3\xa4li v\xc3\xa4limatka olisi suurempi, kuun kuu sinkoutuisi avaruuteen tai kiert\xc3\xa4m\xc3\xa4\xc3\xa4ns\xc3\xa4 planeettaa p\xc3\xa4in._NEWLINE_Kuulla voi olla my\xc3\xb6s yhteisi\xc3\xa4 kuita sen kiert\xc3\xa4m\xc3\xa4n suuremman kappaleen kanssa. Muun muassa kaksoisk\xc3\xa4\xc3\xa4pi\xc3\xb6planeetoilla Plutolla ja sen kuulla Kharonilla on nelj\xc3\xa4 yhteist\xc3\xa4 kuuta Hydra, Styx, Kerberos ja Nix. Pluton lis\xc3\xa4ksi tunnetaan my\xc3\xb6s muita kaksoispikkuplaneettoja kuiperin vy\xc3\xb6hykkeell\xc3\xa4, esimerkiksi Borasisi ja Teharonhiawako. My\xc3\xb6s osa asteroideista kuten Antiope on kaksoisj\xc3\xa4rjestelmi\xc3\xa4. Pluto ja Kharon ovat kuitenkin suurimmat t\xc3\xa4llaiset kappaleet.'